Document ID: 32005D0950

ODLOČBA KOMISIJE
z dne 23. decembra 2005
o spremembi Odločbe 2003/135/ES glede podaljšanja načrtov za izkoreninjenje klasične prašičje kuge pri divjih prašičih in cepljenja proti klasični prašičji kugi v izrednih okoliščinah na nekaterih območjih zveznih dežel Severnega Porenja-Vestfalije in Porenja-Pfalškega (Nemčija)
(notificirano pod dokumentarno številko K(2005) 5621)
(Besedili v nemškem in francoskem jeziku sta edini verodostojni)
(2005/950/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1), in zlasti členov 16(1) in 20(2) Direktive,
ob upoštevanju naslednjega:
(1)
Odločba Komisije 2003/135/ES z dne 27. februarja 2003 o odobritvi načrtov za izkoreninjenje klasične prašičje kuge in cepljenje divjih prašičev proti klasični prašičji kugi v izrednih okoliščinah v Nemčiji, v zveznih deželah Spodnja Saška, Severno Porenje-Vestfalija, Porenje-Pfalško in Posarje (2), je bila sprejeta kot eden izmed številnih ukrepov za boj proti klasični prašičji kugi.
(2)
Bolezen je bila uspešno izkoreninjena v zvezni deželi Severno Porenje-Vestfalija in odobreni načrt za izkoreninjenje, sprejet za nekatera območja te zvezne dežele, je bil preklican z Odločbo Komisije 2005/58/ES z dne 26. januarja 2005 o spremembi Odločbe 2003/135/ES glede zaključka načrtov izkoreninjenja in cepljenja v zveznih deželah Spodnja Saška in Severno Porenje-Vestfalija ter načrta izkoreninjenja v zvezni deželi Posarje (Nemčija) (3).
(3)
Nemški organi so Komisijo obvestili o ponovnem pojavu bolezni pri divjih prašičih v nekaterih območjih Severnega Porenja-Vestfalije oktobra 2005 in so v skladu s tem spremenili načrte za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah ter o tem obvestili Komisijo.
(4)
Glede na epidemiološke podatke je treba načrt za izkoreninjenje v Nemčiji razširiti na območja v okrožju Euskirchen v Severnem Porenju-Vestfaliji in v okrožjih Ahrweiler in Daun v Porenju-Pfalškem. Poleg tega je treba spremeniti načrt cepljenja divjih prašičev proti klasični prašičji kugi v izrednih razmerah, da bo pokrival tudi navedena območja.
(5)
Odločbo 2003/135/ES je zato treba ustrezno spremeniti.
(6)
Ukrepi, predvideni s to Odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2003/135/ES se nadomesti z besedilom v Prilogi k tej odločbi.
Člen 2
Ta odločba je naslovljena na Zvezno republiko Nemčijo in Francosko republiko.
V Bruslju, 23. decembra 2005

Labels: 0
18
6